lt eo lv nb en lv lv es lt lt lt lt lt lt lt lt lt lt lt lt lt lt lt lt lv lv lv lv lv lv lv lv lv sl lv lv lv lv lv lv lv lv lv fi lv lv fi lv lv lv lv en lv lv lv lv lv lv lv lv lv lv lv lv
Fizmatdienu gājiens (7)Inese Bērziņa | 08.05.2007 11:57
27. aprīļa pēcpusdienā tuvojoties Fizmatdienu gājiena sākumam sāka līt lietus un šķita, ka tradicionālajām oranžajām cepurītēm šogad būs tīri praktisks pielietojums, bet par laimi, tas drīz pēc gājiena sākuma pārstāja līt. Gājienā piedalījās aptuveni 70 cilvēki – studenti un pasniedzēji, kurus lietus tā arī nespēja nobiedēt. Viņu vidū bija arī FMF dekāns Mārcis Auziņš, pēc kura īsās uzrunas devāmies ceļā.
Personību vakars (2)Raivis Bēts | 06.05.2007 21:56
2. maija pievakarē plkst. 19.00 Fizmatdienu ietvaros LU kafejnīcā „Amica” Raiņa bulvārī 19 notika ilgi gaidītais Personību vakars. Šogad par personībām ar fizmatu diplomu „kabatā” tika uzaicināti 3 tautā un fizmatos zināmi cilvēki – LU rektors Ivars Lācis, politiķis Einārs Repše un matemātikas doktors, profesors Andris Buiķis.
Zinātnes kafejnīca - Mikro un nano roboti (3)Madara Ziņģe | 06.05.2007 14:29
3.maijā plkst. 17:00 jau desmito reizi Latvijas Universitātes kafejnīcā "Amica" notika "Zinātnes kafejnīcas" pasākums. Kā parasti to organizēja Izglītības un zinātnes ministrija un Britu Padome sadarbībā ar Latvijas Universitāti, tikai šoreiz pasākums notika Fizmatdienu 2007 ietvaros.
Fizmatdienu talka (3)Sanda Blomkalna | 03.05.2007 13:36
Talkā piedalījās apmēram desmit cilvēki, tika iztīrīta 238.telpa, ko pazīst arī kā Sarkano zāli. Diemžēl 2. maijā lija lietus un sniga slapjš sniegs, tādēļ neizdevās plānotā pie fakultātes esošo soliņu pārkrāsošana no zaļiem uz oranžiem. Tas tiks izdarīts kādā citā, atbilstošā dienā. Visi talkas dalībnieki tika pacienāti, izpalika vienīgi desiņu cepšana parkā.
Koju tīrības dienas pārbaude tika pārcelta uz 16.maiju, jo ļoti daudzās istabiņās joprojām atradās dažādi Laivu brauciena liecinieki, kas krietni apgrūtina kārtības ieviešanu. Notika Dienesta viesnīcas pašpārvaldes vēlēšanas, Zeļļu 8 DV pašpārvaldē tika ievēlēti Sanda Blomkalna, Toms Beinerts, Arta Kudlāne un Inese Birģele.
Fizmatdienu atklāšanas pasākums (16)26.04.2007 15:08
Zinātnes kafejnīca (5)Ligita Liepiņa | 25.04.2007 10:06
Ceturtdien, 3.maijā plkst. 17:00 jau desmito reizi Latvijas Universitātes kafejnīcā tiek organizēts "Zinātnes kafejnīcas" pasākums.
Šoreiz pasākums notiks ikgadējo Fizmatdienu ietvaros un būs veltīts inženiertehniskiem jautājumiem - vakara sarunu temats būs Mikro un nano roboti.
Ekspertu krēslos sēdēs LU Fizikas un matemātikas fakultātes profesors Andrejs Cēbers un Fizikas institūta vadošais pētnieks, profesors Elmārs Blūms, RTU pasniedzējs, Robotikas kluba vadītājs Dr. ing. Agris Ņikitenko un LU Cietvielu fizikas institūta direktors, Dr. Andris Šternbergs.
Pasākumu, kā vienmēr, vadīs Dr. Juris Šteinbergs – Latvijas Universitātes studentu vidū iecienīts pasniedzējs un populāra TV raidījuma seja.
Kartes laivu braucienam24.04.2007 22:38
Karte autovadītājiem 1 (Rīga - Pope)
Karte autovadītājiem 2 (Pope - Rinda)
Laivu brauciena lietošanas instrukcija (23)Andris Stīpnieks | 24.04.2007 22:28
Ieteikumi un padomi visiem, kas gatavojas piedalīties laivu braucienā.
1. ieteikums. Nekad neuzticies vecmāmiņai, kad tā saka, ka visas svarīgās lietas viņa jau ir sapakojusi. Tā nebūt nebūs. Domā līdzi! Netici nevienam, pat sev ne! Dažas lietas, kas noderēs noteikti - lukturītis nakts trasei(vietām ir dzeloņdrātis), glābšanas veste. Arī rezerves zeķes, bikses un tamlīdzīgs ekipējums noder. No makgaiverenes (spīdīgās santehniskās līmlentas) var izgatavot visu un ar to var salabot visu. Ļoti ieteicams atribūts. Prīmuss vai sērkociņi + cirvis/zāģis arī tradiconāli tiek uzskatīti par noderīgiem.
Sporta diena (4)Inese Birģele | 22.04.2007 00:32
Fizmatdienas vairs nav aiz kalniem – līdz tām ir mazāk kā nedēļa!!!
Viens no pasākumiem, kurā būtu jāpiedalās katram sevi cienošam fizmatam, ir sporta diena, kurā būs daudz interesantu sacensību, lasi vairāk sporta dienas nolikumā.
Sporta diena = labs garastāvoklis * jautrība + iespējas pierādīt savas prasmes(sportiskās un intelektuālās) + daudz jauku cilvēku => tev jāpiedalās.
Tu droši vien esi n-tās reizes dzirdējis par to, cik labas ir sportiskās aktivitātes, cik tās ir noderīgas... Varbūt ir pienācis īstais laiks to pārbaudīt? Būs iespēja saņemt jaukas un labas balvas (tiks apbalvoti ne tikai labākie, bet arī atraktīvākie).
Kas tev jādara? Sameklē 6 (ieskaitot tevi) cilvēku komandu, kurā būtu vismaz divas meitenes, piesaki to līdz 3. maijam šeit un pasākuma dienā atnāc un parādi sevi un savus draugus.
Ja nevari atrast komandu, nāc viens! Arī tad tev būs, ko darīt – būs arī individuālās sacensības.
Ikgadējās Fizmatdienas vairs tikai pāris soļu attālumā (2)Raivis Bēts | 14.04.2007 16:41
Šogad jau 37.reizi notiks ikgadējās Latvijas Universitātes Fizikas un matemātikas fakultātes Fizmatdienas 2007. Jāsaka, ka 37 gadi cilvēka mūžā nav liels skaitlis, taču zinot, ka studiju gadi ir tikai iss brīdis cilvēka dzīvē (arī fizmatu), tad varam teikt, ka šo 37 gadu laikā ir nomainījušās ļoti daudz studentu paaudzes, bet Fizmatdienu ideja ir palikusi līdz pat šim brīdīm. No šāda rakursa skatoties šis skaitlis 37 liekas milzumliels.
Jāsaka, ka šogad Fizmatdienas nebūs tik garas un izstieptas kā pagājušajā gadā, jo pārāk ieilgstot tās var nogurdināt ne tikai organizatorus, bet arī pasākuma dalībniekus. Kā jau iepriekš ziņots, tad Fizmatdienas 2007 norisināsies no 27.aprīļa līdz 4.maijam. Šogad visiem Fizmatdienu dalībniekiem būs iepēja piedalīties un ņemt aktīvu dalību ne tikai vairākos zināmos Fizmatdienu pasākumos – Sporta diena, Laivu brauciens, Talka, Fizmatdienu gājiens, bet arī jaunos vai ne tik zināmos pasākumos – Zinātniskā konference, Zinātnes kafejnīca, Personību vakarā, Studentu & pasniedzēju konkursā.
Fizmatdienas vismaz mēs, organizatori, uzskatām kā visa mācību gada svētkus, taču vēlamies, lai arī jums visiem fizmatiem vai vismaz sirdī fizmatiem šī nedēļa paietu tiešām svētku gaisotnē. Šīs Fizmatdienas varētu kļūt par tādu kā atslodzi mācību procesā, lai pēc tam ar skaidru galvu un jautru prātu varam atkal mesties mācībās un sagaidīt tuvojošos sesiju...
Jāsaka, ka šogad ir iegūts arī pietiekami liels finansiālais un materiālais atbalsts. Pirmkārt, vislielāko pateicību gribam izteikt mūsu ģenerālsponsoram SEB Unibankai, tāpat mūsu atbalstītājiem TietoEnator Alise, agrofirmai „Tērvete”, Rīgas Domei. Tiešām pateicamies atbalstītājiem un cerams, ka ar viņu palīdzību jums, fizmati, (un ne tikai jums) mēs sarīkosim neaizmirstamas Fizmatdienas!